Londen - Maties Alumni
Die Londen-naaf (oftewel 'hub') is oop vir enige alumni van die Universiteit Stellenbosch wat in Londen woon.
Hierdie hub stel jou in staat om uit die gerief van jou huis steeds by Stellenbosch ingeskakel te bly.
Die hub bestaan uit 'n groep alumni wat in die omgewing woon en bied 'n verskeidenheid geleenthede, indien jy ná registrasie verder betrokke sou wou wees.
Jy het toegang tot professionele kundigheid en mentorskap, jy kan werksgeleenthede verken of bevorder, en jy kan met alumni in jou gebied sosialiseer.
Ons nooi alle alumni in die gebied uit om by die hub aan te sluit en self meer te leer oor die opwindende geleenthede in hulle gebied, en om deel te wees van die wêreldwye Matie-gemeenskap.
Voeg Die Afrikaanse Geleentheidsgrafika Hier In
Die Londense alumni-naaf het verskeie aktiwiteite vir die jaar beplan, waaronder virtuele aanlyn geleenthede. Die onderstaande betrokkenheidskalender vir alumni verskaf meer inligting:
Wees op die uitkyk vir ons gereelde nuusbriewe, wat inligting oor al die komende geleenthede bevat.
Ontmoet jou hubkoördineerders:
Ontmoet jou alumnihub-skakels:
Elizabeth Pepler is 'n geoktrooieerde rekenmeester en die hoof van die Afdeling Interne Oudit: Europa vir RenaissanceRe, 'n (her)versekeringsmaatskappy met sy hoofkantoor in Bermuda. Sy is beheer van die interne ouditwerksaamhede wat met die maatskappy se Europese bedrywighede verband hou.
Elizabeth behaal in 2006 'n honneursgraad in rekeningkunde aan die Universiteit Stellenbosch. Sy handel haar leertyd in 2009 af en verhuis na Bermuda, waar sy twee jaar lank woon en werk, voordat sy haar in Londen hervestig.
Elizabeth voel sterk oor persoonlike ontwikkeling en is 'n gesertifiseerde hoëprestasie-afrigter ('Certified High Performance Coach'). In haar vrye tyd rig sy individue af en inspireer hulle om hulle potensiaal te aktiveer en hulle lewens te verbeter, sodat hulle hoër prestasievlakke in alle aspekte van hulle lewens kan bereik.
Mariaan behaal haar graad aan die Universiteit Stellenbosch in 2010.
In haar universiteitsjare is sy aktief betrokke by verskillende studente-aktiwiteite. In 2008/2009 word sy tot Irene se huiskomitee verkies en in 2009/2010 word sy as die primaria aangewys.
Ná graduering dra Mariaan steeds by tot die Universiteit Stellenbosch deur in 2010/2011 as 'n Wimbledon klustersameroeper te dien, en in 2011/2012 as die adjunk-koshuishoof van Equité Dames.
Mariaan kwalifiseer as geoktrooieerde rekenmeester en handel haar leertyd by Moore Stephens in Stellenbosch af, waarna sy haar na Londen wend om 'n loopbaan in ouditering te bou.
In haar beroep speel Mariaan 'n belangrike rol in die ontwikkeling en lewering van tegniese ouditleermateriaal vir die ouditeure by Mazars LLP. Dit sluit die steun van die ouditdienslyn in, om op die hoogte van die veranderinge in Mazars se ouditmetodologie en die Internasionale Standaarde vir Ouditering (ISA) te bly. Sy verleen ook bystand met Mazars se groepsprojekte, waar sy met internasionale kollegas saamwerk om tegniese ouditleermateriaal vir ander internasionale Mazars-kantore te ontwikkel en te lewer.
Karien behaal 'n MEng in chemiese ingenieurswese in 1998. Sy doen 15 jaar lank produksie-, ontwerp- en konsultasiewerk in die olie- en gasbedryf in Suid-Afrika en in die Verenigde Koninkryk.
Ná die geboorte van haar kinders, onderbreek sy haar loopbaan en dien die afgelope ses jaar as vrywilliger op die beheerraad van haar kinders se primêre skool in Londen. Sy is ook 'n aktiewe lid van Londen se netwerk van Maties-alumni.
Haar betrokkenheid by opvoeding laat haar besef dat sy twee van die groot liefdes in haar lewe kan kombineer – chemie en kinders.
Sy werk tans as onderwysassistent by 'n plaaslike hoërskool en sien daarna uit om in September 2021 met haar opleiding as chemie-onderwyser te begin.
Sy voel sterk dat meer vroue aangemoedig moet word om die gebied van wetenskap en ingenieurswese te betree.
Sven Weidner is 'n ervare risikobestuurskonsultant, wat oor die afgelope 20 jaar en oor vier vastelande heen, risikobestuursoplossings aan die finansiëledienssektor lewer.
Sven spesialiseer in bedryfsrisiko-oplossings, wat alle aspekte van bedryfs- en ondernemingsrisiko dek – van die implementering van 'n globale gevorderde-metingsbenaderingsraamwerk (AMA-), tot die bestuur van die bekendstelling van 'n risiko-en-beheerraamwerkprogram (RCSA-) – in die loop van sy werk by voorste beleggingsbanke. Sven het ook al senior posisies in model-/markrisiko en nakoming beklee.
Sven ontwikkel en bou sterk verhoudings met belanghebbendes op alle vlakke. Sy benadering is baie pragmaties, hy is oplossingsgeoriënteerd en beskik oor uitstekende kommunikasie- en aanbiedingsvaardighede.
Sven het 'n MBA (portefeuljebestuur en derivate) van die Universiteit Stellenbosch Bestuurskool. Hy het ook 'n nagraadse diploma in projekbestuur en 'n BCom (ekonomie en finansiële bestuur) van die Universiteit van Port Elizabeth (UPE). Hy is deur die Bankiersinstituut van SA as 'n geoktrooieerde finansiële ontleder gesertifiseer. Hy is in die Oos-Kaap gebore en getoë en is tans besig met die afhandeling van sy doktersgraad in besigheidsadministrasie aan die Bradford Bestuurskool. Sy doktergraad sal spesialiseer in modelrisikobestuur.
Hy rig rugby op plaaslike klubvlak af en tree ook as skeidsregter op. Sven woon tans in Surrey, saam met sy vrou, twee kinders en verskeie troeteldiere.
Jy kan op ons alumni-nuusbrief inteken deur die alumni-direkteur vir Londen, Darryn Havenga, te kontak by darrynh@sun.ac.za or +44 7555 160631.
Moenie enige van die geleenthede en nuus in jou area misloop nie. Volg ons sosialemediakanale om op die hoogte van die jongste inligting te bly.